Valmistamme tehtaallamme Vantaalla mittatilaustyönä patjat, petauspatjat sekä muotoon ommellut lakanat sellaiseen kokoon tai muotoon kuin haluat. Veneet, matkailuautot tai -vaunut ja antiikkiset perintösängyt ovat usein erikoisen kokoisia. Uusi patja valmistetaan käyttäen kaavoja tai vanhaa patjaa mallina, jotta saadaan oikeat mitat, kallistukset ja kulmat. Kosteissa tiloissa on otettava huomioon vuodemateriaalien kuivuminen ja ilmavuus, siksi venepatjamme erikoismateriaaleineen sopivat ihanteellisesti veneisiin. Vaadittu paloturvallisuus on otettu materiaaleissa myös huomioon.